
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2059428/3528/0023 (1) 

Έκδοση ομολογιακού δανείου πενταετούς διάρκειας με την ονομασία 
«Ε’ Δάνειο Οικονομικής Εξυγιάνσεως». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 «Εκσυγ¬ 
χρονισμός και ανάπτυξη του Δημόσιου Τομέα και της Κεφαλαιαγοράς, 
φορολογικές ρυθμίσεις και άλλες διατάξεις». 

2. Το άρθρο 8 του Ν. 1565/85 (ΦΕΚ 164/Α). 

3. Τη γνωμοδότηση του Ν.Σ.Κ. 334/1992. 

4. Το έγγραφο αρ. ΓΔ/718/52417/9.7.92 του Υπουργείου Εθνι¬ 
κής Οικονομίας. 

5. Την αριθ. 194907/22.11.1969 απόφαση του Υπουργού Οικονο¬ 
μικών «περί δαπανών εκδόσεως και εξυπηρετήσεως κλπ. Κρατικών δα¬ 
νείων». 

6. Την κοινή απόφαση Πρωθυπουργού και Υπουργού Οικονομικών 
αρ. Υ. 1660/1007556/116/0006Α/23.1.1992 «Ανάθεση αρμο¬ 
διοτήτων Υπουργού Οικονομικών, στον Υφυπουργό Οικονομικών»/ 

7. Την κοινή απόφαση Πρωθυπουργού και Υπουργού Εθν. Οικονο¬ 
μίας αρ. Υ 1687/17.2.1992 ΦΕΚ 104Β «Ανάθεση αρμοδιοτήτων 
Υπουργού Εθνικής Οικονομίας στον Υφυπουργό Εθνικής Οικονομίας», 
αποφασίζουμε: 

Α. Την έκδοση Ομολογιακού δανείου πενταετούς διάρκειας με ημε¬ 
ρομηνία έκδοσης την 31.7.1992 και ονομασία «Ε’ Δάνειο Οικονομικής 
Εξυγιάνσεως» Ν. 1914/90 αρθ. 31 και 32 συνολικού ύψους δραχμών 
ενενήντα επτά δισεκατομμυρίων (97.000.000.000). 

Σκοπός του δανείου είναι η ρύθμιση υποχρεώσεων στην Αγροτική 
Τράπεζα Ελλάδος (ΑΤΕ), οι οποίες προέρχονται από τη διαχείριση λι¬ 
πασμάτων από την ΣΥΝΕΛ ΑΕ της οποίας πιστώτρια είναι η ΑΤΕ. 

I. Το δάνειο αντιπροσωπεύεται με ομολογίες ονομαστικής αξίας 
1.000.000, 5.000.000, 10.000.000, 20.000.000, 50.000.000 
και 100.000.000 δραχμών. 

Η ονομαστική αξία αναγράφεται σε κάθε ομολογία (τίτλο). 

II. Οι ομολογίες είναι ανώνυμοι τίτλοι στον κομιστή και έχουν προ- 
σαρτημένα τοκομερίδια ένα για κάθε χρόνο διάρκειας του δανείου. 

Στα τοκομερίδια αναγράφεται η ημερομηνία πληρωμής τους. 

III. Ο τίτλος απαρτίζεται από το στέλεχος το σώμα και τα τοκομερί¬ 
δια. Είναι τυπωμένος σε υδατογραφημένο χαρτί με τις μεθόδους της έμ¬ 
μεσης τυπογραφικής και χαλκογραφικής εκτύπωσης. 

Η εκτύπωση των τίτλων γίνεται σε ειδικό χαρτί βάρους 90 γραμμα¬ 
ρίων κατά τετραγωνικό μέτρο που φέρει υδατογράφημα με κόσμημα δι¬ 
πλό ανθέμιο και τις λέξεις «ΕΛΛΗΝΙΚΟΝ ΔΗΜΟΣΙΟΝ». 

IV. Διαστάσεις: 

α. Τίτλου περιλαμβανομένου του στελέχους 

1) με τέσσερα τοκομερίδια 300 X 200 χιλιοστά 

2) με πέντε τοκομερίδια 345 X 200 χιλιοστά 

β. Στελέχους 30 X 200 χιλιοστά 

γ. Σώματος τίτλου 168 X 200 χιλιοστά 

δ. Τοκομεριδίου 45 X 95 χιλιοστά 

V. 1. Στην πρόσθια όψη του τίτλου αποδίδονται με χαλκογραφική 
εκτύπωση το πλαίσιο του σώματος και τα πλαίσια των τοκομεριδίων. . 

Με έμμεση τυπογραφική (ξηρά οίίδβΐ) και με τυπογραφική εκτύπωση 
αποδίδονται σε όλες τις αξίες. 

α. Το ενιαίο ασφαλιστικό πολύχρωμο δάπεδο με ίριδα και κόσμημα 
με το έτος της έκδοσης στο κέντρο του σώματος, το οποίο αναγράφεται 
και σε κάθε τοκομερίδιο. 

β. Το τρέχον, ασφαλιστικό διακοσμητικό στη θέση διαχωρισμού του 
στελέχους από το σώμα. 

γ. Οι επισημάνσεις της αξίας τα κείμενα και η υπογραφή του Υπουρ¬ 
γού Οικονομικών. 

δ. Ο αύξων αριθμός στο στέλεχος το σώμα και τα τοκομερίδια. 

2. Στην οπίσθια όψη με έμμεση τυπογραφική εκτύπωση αποδίδονται 
με ένα χρώμα τα ασφαλιστικά πλαίσια του σώματος και των τοκομερι¬ 
δίων και με άλλο χρώμα τα κείμενα και η λέξη «ΑΚΥΡΟ» στη θέση του 
άκυρου τοκομεριδίου.. 

VI. Χρώματα 

’ Ολες οι αξίες έχουν το ίδιο χρώμα δαπέδου, κειμένων, αριθμήσεως 
και οπίσθιας όψης, διαφέρει δε κατά αξία μόνο το κύριο χρώμα του 
ασφαλιστικού πλαισίου. 

1) Πρόσθια όψη 

α) Δάπεδο: Πολύχρωμο με ίριδα 

β) Κύριο χρώμα ασφαλιστικών πλαισίων χαλκογραφικής εκτύπω¬ 
σης: / / V - ' 

Αξία 1.000.000 δρχ. Σειρά Α'.-κυανό 
Αξία 5.000.000 δρχ. Σειρά Β’.-καφέ 
Αξία 10.000.000 δρχ. Σειρά Γ'.-βαθύ κυανό 
Αξία 20.000.000 δρχ. Σειρά Δ'.-κόκκινο 
Αξία 50.000.000 δρχ. Σειρά Ε'.-πράσινο σκούρο 
Αξία 100.000.000 δρχ. Σειρά Ζ’.-πορτοκαλί 
γ) Κείμενα: βαθύ καφέ 
δ) Αρίθμηση: κόκκινο 

2) Οπίσθια όψη 

ά) Πλαίσιο: ανοικτό ιώδες 
β) κείμενα: γκρί-κυανό 

VII. Το κείμενο των ανωτέρω τίτλων του Ε’ Δανείου Οικονομικής 
εξυγιάνσεως (Ν. 1914/90 άρθρο 31 και 32) έχει ως εξής: 

1) Στέλεχος 

ΣΤΕΛΕΧΟΣ ΟΜΟΛΟΓΙΑΣ ΕΛΛΗΝΙΚΟΥ ΔΗΜΟΣΙΟΥ 
ΕΓ ΣΤΕΛΕΧΟΣ ΟΙΚΟΝΟΜΙΚΗΣ ΕΞΥΓΙΑΝΣΕΩΣ ΣΕΙΡΑ..... ΑΡ.... 

Ν. 1914/90 αρ 31 και 32 

ΕΚΔΟΣΗ 31.7.1992 ΛΗΞΗ 31.7.1997 

ΟΝΟΜΑΣΤΙΚΗ ΑΞΙΑ ΔΡΧ. 

2) Σώμα Ομολογίας 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 
ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ 
Ε' ΟΜΟΛΟΓΙΑΚΟ ΔΑΝΕΙΟ ΟΙΚΟΝΟΜΙΚΗΣ ΕΞΥΓΙΑΝΣΕΩΣ 
ΚΥΜΑΙΝΟΜΕΝΟΥ ΕΠΙΤΟΚΙΟΥ 
ΕΚΔΙΔΕΤΑΙ ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ 
ΤΩΝ ΑΡΘΡΩΝ 31 & 32 του Ν. 1914/90 
(ΦΕΚ 178/90 Τ.Α.) 

ΣΕΙΡΑ. 

ΑΡΙΘΜΟΣ. 

ΕΠΙΤΟΚΙΟ ΚΥΜΑΙΝΟΜΕΝΟ 

ΠΕΝΤΑΕΤΗΣ ΔΙΑΡΚΕΙΑ. 

ΟΝΟΜΑΣΤΙΚΗ ΑΞΙΑ 

ΔΡΧ.: . . ■ 

( . 


Η ΟΜΟΛΟΓΙΑ ΕΙΝΑΙ ΠΛΗΡΩΤΕΑ ΣΤΟΝ ΚΟΜΙΣΤΗ ΣΤΙΣ 
31.7.1997 

Αθήνα, 31 Ιουλίου 1992 

Ο ΥΠΟΥΡΓΟΣ ΤΟΝ ΟΙΚΟΝΟΜΙΚΩΝ 

ΙΩΑΝΝΗΣ ΠΑΛΑΙΟΚΡΑΣΣΑΣ 

3) Τοκομερίδια 
α) Κύρια όψη 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 
ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ 
Ε ΟΜΟΛΟΓΙΑΚΟ ΔΑΝΕΙΟ ΟΙΚΟΝΟΜΙΚΗΣ ΕΞΥΓΙΑΝΣΕΩΣ 
ΤΟΚΟΜΕΡΙΔΙΟ ΟΜΟΛΟΓΙΑΣ ΕΛΛΗΝΙΚΟΥ ΔΗΜΟΣΙΟΥ 
ΚΥΜΑΙΝΟΜΕΝΟΥ ΕΠΙΤΟΚΙΟΥ 
ΕΚΔΟΣΗ 31.7.1992 

ΣΕΙΡΑ.. 

ΑΡΙΘΜΟΣ. 

ΤΟΚΟΜΕΡΙΔΙΟ ΠΛΗΡΩΤΕΟ ΣΤΟΝ ΚΟΜΙΣΤΗ ΣΤΙΣ 31 ΙΟΥ¬ 
ΛΙΟΥ ΠΡΟΣ ΕΠΙΤΟΚΙΟ ΠΟΥ ΚΑΘΟΡΙΖΕΤΑΙ ΣΤΗΝ ΑΡΧΗ ΤΗΣ 
ΤΟΚΟΦΟΡΟΥ ΠΕΡΙΟΔΟΥ ΣΥΜΦΩΝΑ ΜΕ ΤΟΥΣ ΟΡΟΥΣ ΕΚΔΟ- 
ΣΕΩΣ ΤΟΥ ΔΑΝΕΙΟΥ 
β) Αντίθετη όψη 

ΤΟ ΤΟΚΟΜΕΡΙΔΙΟ ΑΥΤΟ ΕΙΝΑΙ ΠΛΗΡΩΤΕΟ ΣΤΟΝ ΚΟΜΙΣΤΗ 
ΠΑΡΑΓΡΑΦΕΤΑΙ ΚΑΙ ΑΚΥΡΩΝΕΤΑΙ ΠΕΝΤΕ ΧΡΟΝΙΑ ΜΕΤΑ 
ΤΗΝ ΗΜΕΡΟΜΗΝΙΑ ΠΛΗΡΩΜΗΣ ΠΟΥ ΑΝΑΓΡΑΦΕΤΑΙ Σ’ 
ΑΥΤΟ. 

ΣΕ ΠΕΡΙΠΤΩΣΗ ΠΟΥ Η ΟΜΟΛΟΓΙΑ ΕΞΑΓΟΡΑΣΤΕΙ ΠΡΙΝ ΤΗ 
ΛΗΞΗ ΑΥΤΟΥ ΤΟΥ ΤΟΚΟΜΕΡΙΔΙΟΥ, ΤΟΥΤΟ ΚΑΘΙΣΤΑΤΑΙ 
ΑΚΥΡΟ ΚΑΙ ΟΥΔΕΜΙΑ ΠΛΗΡΩΜΗ ΤΟΥ ΓΙΝΕΤΑΙ. 

ΓΕΝΙΚΟΙ ΟΡΟΙ ΟΜΟΛΟΓΙΩΝ 

1. Οι ομολογίες του Ε' Δανείου Οικονομικής Εξυγιάνσεως (Ν. 
1914/90 αρθ. 31 και 32) είναι ανώνυμοι τίτλοι στον κομιστή και εκδί- 
δανται σε σειρές Α-Ζ, συνολικού ποσού δραχμών ενενήντα επτά δισεκα¬ 
τομμυρίων (97.000.000.000). 

2. Κατανομή Τίτλων 


Σειρά 

Αξα 

Πλήθος Τίτλων 

Συνολικό Ποοό 

Α 

1.000.000 

4.850 

4.850.000.000 

Β 

5.000.000 

2.910 

14.550.000.000 

Γ 

10.000.000 

1.940 

19.400.000.000 

Α 

20.000.000 

970 

19.400.000.000 

Ε 

50.000.000 

388 

19.400.000.000 

Ζ 

100.000.000 

194 

19.400.000.000 


Σύνολα 

11.252 

97.000.000.000 


3. Οι ομολογίες αποφέρουν τόκο με επιτόκιο κυμαινόμενο που καθο¬ 
ρίζεται για κάθε έτος (ετήσια τοκοφόρος περίοδος), προσδιορίζεται τρεις 
(3) εργάσιμες ημέρες πριν την έναρξη της κάθε ετήσιας τοκοφόρου πε¬ 
ριόδου, με κοινές αποφάσεις των Υπουργών Εθνική; Οικονομίας και Οι¬ 
κονομικών και είναι ίσο με το επιτόκιο των εντόκων γραμματίων ετή¬ 
σιας διάρκειας που ισχύει κατά το χρόνο προσδιορισμού. 

Για την πρώτη ετήσια τοκοφόρο περίοδο (31.7.92 - 31.7.93) το επι¬ 
τόκιο του δανείου ορίζεται ίσο με 20,50%. 

4. Ο τόκος υπολογίζεται κάθε έτος δεδουλευμένος και καταβάλλεται 
στο τέλος της κάθε ετήσιας τοκοφόρου περιόδου με την προσκόμιση του 
σχετικού τοκομεριδίου με πρώτη καταβολή στις 31.7.93 και στις αντί¬ 
στοιχες ημερομηνίες των επομένων ετών και τελευταία καταβολή στις 
31.7.1997, ημερομηνία κοιτά την οποία λήγει κοα το δάνειο. 

Ο υπολογισμός του τόκου γίνετοα με βάση έτος 360 ημερών κοα 
μήνα 30 ημερών. 

5. Οι ομολογίες διοιτίθεντοα στο άρτιο. 

6. Οι ομολογίες είνοα πληρωτέες την ημέρα της λήξη τους. Εάν η 
λήξη τους συμπέσει με μη εργάσιμη ημέρα, η εξόφληση θα γίνει την 
αμέσως επόμενη εργάσιμη ημέρα χωρίς να πληρωθεί πρόσθετος τόκος. 

Εάν προσκομιστούν για εξόφληση μετά τη λήξη τους δεν αποφέρουν 
τόκο για το χρονικό διάστημα οκό τη λήξη τους, μέχρι την προσκόμισή 
τους για εξόφληση. 

7. Το Ελληνικό Δημόσιο, δύναται να εξαγοράσει μέρος ή το σύνολο 
των ομολογιών που θα βρίσκονται σε κυκλοφορία σε οποιαδήποτε ημε¬ 
ρομηνία καταβολής τόκων με αφαίρεση των μη ληξιπρόθεσμεων τοκο¬ 
μεριδίων. 

8. Η αξίωση των κομιστών για μεν το κεφάλαιο υπόκειται σε δεκαετή 
παραγραφή που αρχίζει από την ημερομηνία λήξεως του τίτλου, για δε 
τους τόκους σε πενταετή παραγραφή που αρχίζει από την ημερομηνία 
πληρωμής που αναγράφεται στο κάθε τοκομερίδιο. 

9. Η διάθεση των τίτλων γίνεται από την Τράπεζα Ελλάδος, βάσει 
σύμβασης διαχείρισης μεταξύ Ελληνικού Δημοσίου και της Τράπεζας 
Ελλάδος. 

Η εξόφληση των τίτλων και η πληρωμή των τοκομεριδίων γίνεται 
από την Τράπεζα της Ελλάδος και τα πιστωτικά Ιδρύματα που έχουν 
εξουσιοδοτηθεί από την Τράπεζα της Ελλάδος. 

10. Οι τόκοι των ομολόγων απαλλάσσονται παντός φόρου, τέλους ή 
άλλης επιβάρυνσης. 

Οι τίτλοι και η μεταβίβασή τους απαλλάσσονται των τελών χαρτοσή¬ 
μου. Επίσης απαλλάσσονται παντός φόρου, τέλους ή άλλης επιβάρυνσης 
και οι εξοφλήσεις των τόκων. 

VII. Οι γενικοί όροι αναγράφονται περιληπτικά στην αντίθετη όψη των 
ομολογιών. 

VIII. Τα ομόλογα φέρουν την υπογραφή του Υπουργού Οικονομι¬ 
κών, που τίθεται στο σώμα του τίτλου με μηχανικό μέσο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιουλίου 1992 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΚΩΝ. ΔΟΥΣΗΣ ΚΠΝ. ΓΙΑΤΡΑΚΟΣ 

--♦-— 

Αριθ. 2059427/3527/0023 (2) 

Καθορισμός επιτοκίων έντοκων γραμματίων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 «Περί εκδό- 
σεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 «Περί ορ¬ 
γάνων ασκήσεως της νομισματικής πιστωτικής και συναλλαγματικής 
πολιτικής και άλλων διατάξεων*. 

3. Την προηγούμενη κοινή απόφασή μας αριθμ. 2043604/2430/ 
0023 «Καθορισμός επιτοκίων εντόκων γραμματίων». 

4. Την κοινή απόφαση Πρωθυπουργού και Υπουργού Οικονομικών 
αριθμ. Υ1660/1007556/116/0006Α/23.2.92 «Ανάθεση αρμοδιο¬ 
τήτων Υπουργού Οικονομικών στον Υφυπουργό Οικονομικών». 

5. Την κοινή απόφαση Πρωθυπουργού και Υπουργού Εθνικής Οικο¬ 
νομίας αριθμ. Υ1687/17.2.92 (ΦΕΚ Β' 104) «Ανάθεση αρμοδιοτή¬ 
των Υπουργού Εθνικής Οικονομίας στον Υφυπουργό Εθνικής Οικονο¬ 
μίας», αποφασίζουμε: 

Ορίζουμε το επιτόκιο των έντοκων γραμματίων, εξάμηνης και ετή¬ 
σιας διάρκειας, Ν.Δ. 3745/57 που θα εκδοθούν ή θα ανανεωθούν από 
24 Ιουλίου 1992 ως εξής: 

α. 19% για τα έντοκα γραμμάτια εξάμηνης διάρκειας 

β. 20,50% για τα έντοκα γραμμάτια ετήσιας διάρκειας 

Για τα έντοκα γραμμάτια τρίμηνης διάρκειας ισχύει η απόφασή μας 
2043604/2430/0023/21.5.92. 

Επίσης για τα άληκτα έντοκα γραμμάτια και για το χρονικό διά¬ 
στημα από την πιο πάνω ημερομηνία (24.7.1992) μέχρι και τη λήξη 
τους ισχύουν οι αποφάσεις μας βάσει των οποίων έγινε η έκδοσή τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιουλίου 1992 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΚΩΝ. ΔΟΥΣΗΣ ΚΩΝ. ΓΙΑΤΡΑΚΟΣ 


Αριθ. 2049585/6322-11/0016 (3) 

Παράταση ισχύος της 2084870/13908-11/0016/24.12.91 από¬ 
φασης Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26 του Ν. 1882/90 (ΦΕΚ Α43), σύμ¬ 
φωνα με τις οποίες παρέχεται εξουσιοδότηση στον Υπουργό των Οικο¬ 
νομικών να επιβάλλει με αποφάσεις του κατά των οφειλετών του Δημο¬ 
σίου περιορισμούς ή απαγορεύσεις που ανάγονται στις συναλλαγές τους 
ή στις πράξεις τους. 

2. Την απόφασή μας αριθμ. 2048300/19.7.90 (ΦΕΚ Β’ 508) περί 
αποδεικτικού ενημερότητας για χρέη προς το Δημόσιο. 

3. Την απόφασή μας αριθμ. 2084870/13908/24.12.91, με την 
οποία απαλλάξαμε, μέχρι 30 Ιουνίου 1992, τα κοινά Ταμεία Εισπρά¬ 
ξεων Αστικών και Υπεραστικών Λεωφορείων από την υποχρέωση προ¬ 
σκόμισης αποδεικτικού ενημερότητας για τα χρέη τους προς το Δημό¬ 
σιο, όταν αυτό απαιτείται για την είσπραξη εποχορηγήσεων από το Δη¬ 
μόσιο λόγω μεταφοράς μαθητών ή ατόμων ειδικών κατηγοριών. 

4. Τα αριθμ. 36451/4.6.92 και 187 έγγραφα της Πανελλαδικής 
Ομοσπονδίας Αυτοκινητιστών Υπεραστικών Συγκοινωνιών και της Πα¬ 
νελλαδικής Ομοσπονδίας Επαγγελματιών Ιδιοκτητών Αστικών Λεω¬ 
φορείων αντίστοιχα, με τα οποία ζητείται, εκτός των άλλων, η παρά¬ 
ταση της ισχύος της παραπάνω απόφασής μας μέχρι 31.12.1992, 
αποφασίζουμε: 

Παρατείνουμε μέχρι 31.12.1991 την ισχύ της αριθμ. 2084870/ 
13908/24.12,91 απόφασής μας, με την οποία είχε χορηγηθεί απαλ¬ 
λαγή, μέχρι 30 Ιουνίου 1992, στα Κοινά Ταμεία Εισπράξεων Αστικών 
και Υπεραστικών Λεωφορείων από την υποχρέωση προσκόμισης απο¬ 
δεικτικού ενημερότητας για τα χρέη τους προς το Δημόσιο, όταν αυτό 
απαιτείται για την είσπραξη επιχορηγήσεων από το Δημόσιο λόγω με¬ 
ταφοράς μαθητών ή ατόμων ειδικών κατηγοριών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιουλίου 1992 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

-ψ- 

Αριθ. 2051257/6522-11/0016 (4) 

Παράταση της ισχύος της 2034423/4394/21.4.92 απόφασης 
Υπουργού Οικονομικών. : .. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26 του Ν. 1882/90 (ΦΕΚ 43 τ.Α’), 
σύμφωνα με τις οποίες παρέχεται η εξουσιοδότηση στον Υπουργό των 
Οικονομικών να επιβάλλει, με αποφάσεις του, περιορισμούς ή απαγο¬ 
ρεύσεις κατά των οφειλετών του Δημοσίου, που ανάγονται στις συναλ¬ 
λαγές τους ή στις πράξεις τους. 

2. Την απόφασή μας αριθμ. 2048300/19.7.90 (ΦΕΚ Β’ 508) 
«περί αποδεικτικού ενημερότητας για χρέη προς-το Δημόσιό», όπως 
ισχύει σήμερα. 

3. Την απόφασή μας αριθμ. 2034423/21.4.92, με την οποία 
απαλλάξαμε, μέχρι 30 Ιουνίου 1992, την Ελληνική Βιομηχανία 
Όπλων Α.Ε. (Ε.Β.Ο. Α.Ε.), από την υποχρέωση προσκόμισης αποδει¬ 
κτικού ενημερότητας για τα χρέη της προς το Δημόσιο για κάθε χρήση, 
υπό τον όρο της παρακράτησης και απόδοσης στο Ελληνικό Δημόσιο 
ποσοστού 10% (δέκα τοις εκατό) της κάθε είσπραξης που πραγματο¬ 
ποιείται. 

4. Το αριθμ. 893/ΚΜ/χγ/22.6.92 έγγραφο της Ε.Β.Ο. Α.Ε. με το 
οποίο ζητείται, εκτός των άλλων, η παράταση μέχρι 31.12.92, της 
ισχύος της πιο πάνω απόφασής μας, για διευκόλυνση της δραστηριοποί- 
ησης της Εταιρείας, αποφασίζουμε: 

Παρατείνουμε μέχρι 31.12.1992, την ισχύ της απόφασής μας 
αριθμ. ^034423/4394/21.4.92 για απαλλαγή της Ελληνικής Βιο¬ 
μηχανίας Όπλων Α.Ε. (Ε.Β.Ο. Α.Ε.) από την υποχρέωση προσκόμισης 
αποδεικτικού ενημερότητας για τα χρέη της προς το Δημόσιο για κάθε 
χρήση, υπό τον όρο της παρακράτησης και απόδοσης στο Ελληνικό Δη¬ 
μόσιο ποσοστού 10% (δέκα τοις εκατόν) της κάθε είσπραξης που θα 
πραγματοποιείται. 

Η απόφαση αυτή να δημοσιευθεί στην' Εφημερίδα της Κυβερνήσεως. 
Αθήνα, 22 Ιουλίου 1992 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 



Αριθ. 4476 (5) 

Καθορισμός του αριθμού των επιτρεπομένων ημερών παραμονής εκτός 
έδρας των υπαλλήλων της Γ.Γ.Ν. Γενιάς, καθώς και των αποσπα¬ 
σμένων στο Γραφείο του Γενικού Γραμματέα, στο εσωτερικό. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντες υπόψη: 

1. Τις διατάξεις: 

α) Του Ν.Δ. 65/1973 «Περί των δαπανών των τακτικών πολιτικών 
δημοσίων υπαλλήλων» (ΦΕΚ 150/73/Α’). 

β) Της υπ’ αριθμ. 1700/1976 απόφασης του Τπουργ. Προεδρίας 
Κυβερνήσεως «Περί καθορισμού του αριθμού των επιτρεπομένων ημε¬ 
ρών παραμονής εκτός έδρας των πολιτικών δημοσίων υπαλλήλων, κι- 
νουμένων για εκτέλεση υπηρεσίας» (ΦΕΚ 271/76/Β"), όπως αυτή τρο¬ 
ποποιήθηκε με την αριθμ. ΟΙΚ. 1833/16.2.79 απόφαση του Υπουρ¬ 
γείου Προεδρίας της Κυβέρνησης «Περί τροποποιήσεως και συμπληρώ- 
σεως της υπ’ αριθμ. 1700/13.2.76 Υπουργικής Απόφασης «Περί κα¬ 
θορισμού του αριθμού των επιτρεπομένων ημερών παραμονής εκτός 
έδρας κ.λπ.». 

γ) Της υπ’ αριθμ. ΔΙΟΔ/Φ.60/1/Λ4061/20.3.84 (ΦΕΚ 155/84/ 
Β') απόφασης του Υπουργικού Συμβουλίου «Περί μεταφοράς αρμοδιοτή¬ 
των του Υπουργείου Προεδρίας της Κυβέρνησης στα άλλα Υπουργεία». 

δ) Της υπ’ αριθμ. 28243/845/18.4.1984 κοινής Υπουργικής 
Απόφασης «Ρύθμιση θεμάτων δαπανών κίνησης υπαλλήλων του Δημο¬ 
σίου και Ν.Π.Δ.Δ.» (ΦΕΚ 288/84/Β’). 

ε) Του Π.Δ. 274/89 «Οργάνωση Υπηρεσιών Γενικής Γραμματείας 
Νέας Γενιάς» (ΦΕΚ 130/89/Α-). 

στ) Τις υφιστάμενες υπηρεσιακές ανάγκες, αποφασίζουμε: 
Καθορίζουμε το ανώτατο όριο των ημερών των εκτός έδρας μετακι¬ 
νήσεων των μονίμων και επί συμβάσει υπαλλήλων οργανικών και απο¬ 
σπασμένων της Γ ενικής Γ ραμματείας Νέας Γ ενιάς για εκτέλεση Υπηρε¬ 
σίας, καθώς και των αποσπασμένων στο Γ ραφείο του Γ ενικού Γ ραμμα- 
τέα, στο εσωτερικό, ως ακολούθως: 

1. Ο αριθμός των ημερών, μέχρι του οποίου επιτρέπεται να παραμέ¬ 
νουν εκτός έδρας οι υπάλληλοι της Γενικής Γραμματείας Νέας Γενιάς, 
που μετακινούνται με δικαίωμα αποζημίωσης για εκτέλεση υπηρεσίας, 
ορίζονται σε τέσσερις (4), κατ’ ανώτατο όριο, για κάθε μήνα. 

2. Για κατεπείγουσες, έκτακτες και απρόβλεπτες περιπτώσεις για τις 
οποίες επιβάλλεται η άμεση μετακίνηση των υπαλλήλων, πέρα από τα 
καθοριζόμενα ανώτατα όρια της παραγρ. 1 της απόφασης αυτής, επι¬ 
τρέπεται κατ’ εξαίρεση να διαταχθεί η έκτακτη μετακίνηση, με την 
προϋπόθεση ότι θα ζητηθεί μέσα σε δέκα (10) ημέρες από την έκδοση 
της σχετικής εντολής μετακίνησης η έγκριση της υπέρβασης από το Γ ε¬ 
νικό Γραμματέα Νέας Γενιάς. 

3. Οι προτάσεις για έγκριση καθ’ υπέρβαση ημερών εκτός έδρας, 
πρέπει να είναι αιτιολογημένες για τη σκοπιμότητα και αναγκαιότητα 
της υπέρβασης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιουλίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 



Αριθ. ΥΠΠΟ/ΑΙΛΑΠ/Γ/2032/35353 (6) 

Χαρακτηρισμός ως ιστορικού διατηρητέου μνημείου του κτιρίου επί 
των οδών Καραϊσκάκη και Φαρμακίδου στη Λάρισα ιδ. Ευαγγέλου 
Νικοδήμου και Έλλης Θωμά. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τΑ/26.7.85. 


β) Του άρθρου 52 του Ν. 5351/1932 «περί Αρχ/των». 

γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 

δ) Του Π.Δ. 941/77 «περί Οργανισμού του ΥΠΠΕ». 

ε) Του Ν. 1943/91 «περί εκσυγχρονισμού της οργάνωσης και λει¬ 
τουργίας της Δημόσιας Διοίκησης, αναβάθμισης του προσωπικού της 
και άλλες συναφείς διατάξεις» που δημοσιεύθηκε στο ΦΕΚ 50/τΑ/ 
11.4.91. 

2. Την Διυπουργική απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργό Πολιτισμού και 
τους Προϊσταμένους Υπηρεσιών του ίδιου Υπουργείου» (ΦΕΚ 210/τΒ - / 
24.3.92). 

3. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

4. Όλα τα στοιχεία του φακέλλου. 

5. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 16/11.6.92, αποφασίζουμε: 

Χαρακτηρίζουμε ως ιστορικό διατηρητέο μνημείο που χρειάζεται ει¬ 
δική κρατική προστασία σύμφωνα με τις διατάξεις του Ν. 1469/50, το 
κτίριο επί των οδών Καραϊσκάκη και Φαρμακίδου, στη Λάρισα, ιδιο¬ 
κτησίας Ευαγγέλου Νικοδήμου και Έλλης Θωμάς, διότι αποτελεί αντι¬ 
προσωπευτικό δείγμα τοπικής αρχιτεκτονικής των αρχών του αιώνα, 
με επιμέρους στοιχεία τα οποία είναι απαραίτητο να διατηρηθούν για τη 
μελέτη της εξέλιξης της αρχιτεκτονικής και διότι αποτελεί κτίριο ειδι¬ 
κής λειτουργίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιουλίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 



Αριθ. ΥΠΠΟ/ΔΙΛΑΠ/Γ/2060/35350 (7) 

Χαρακτηρισμός ως ιστορικών διατηρητέων μνημείων και έργων τέχνης 

1) του κινηματογράφου «ΟΛΥΜΠΙΑ» στην οδό Ελ. Βενιζέλου 118, 

στη Δράμα, ιδ. Ισραηλίτικης Κοινότητας Καβάλας και Ιουλίας Χα- 

σίδ και 2) .του κτιρίου στην οδό Ελ. Βενιζέλου 116, στη Δράμα, ιδ. 

Δημ. Παναγιωτίδη (πρώην κληρονόμων Δαβέλλα). 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: . 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/τΑ/26.7.85. 

β) Του άρθρου 52 του Ν. 5351/1932 «περί Αρχ/των». 

γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 

δ) Του Π.Δ. 941/77 «περί Οργανισμού του ΥΠΠΕ». 

ε) Του Ν. 1943/91 «περί εκσυγχρονισμού της οργάνωσης και λει¬ 
τουργίας της Δημόσιας Διοίκησης, αναβάθμισης του προσωπικού της 
και άλλες συναφείς διατάξεις» που δημοσιεύθηκε στο ΦΕΚ 50/τΑ/ 
11.4.91. 

2. Την Διυπουργική απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργό Πολιτισμού και 
τους Προϊσταμένους Υπηρεσιών του ίδιου Υπουργείου» (ΦΕΚ 210/ 
τΒ'/24.3.92). 

3. Το Π.Δ. 161/26.4.84 (ΦΕΚ 54/Α/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

4. Όλα τα στοιχεία του φακέλλου. 

5. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 16/11.6.92, αποφασίζουμε: 

Χαρακτηρίζουμε ως ιστορικά διατηρητέα μνημεία και ως έργα τέ¬ 
χνης που χρειάζονται ειδική κρατική προστασία σύμφωνα με τις διατά¬ 
ξεις του Ν. 1469/50 α) τον κινηματογράφο «ΟΛΥΜΠΙΑ» στην οδό Ελ. 
Βενιζέλου 118, στη Δράμα, ιδιοκ. Ισραηλίτικης Κοινότητας Καβάλας 
και Ιουλίας Χασίδ, επειδή πρόκειται για ειδικό κτίριο με νεοκλασσικά 
και άλλα στοιχεία εκλεκτικιστικής αρχιτεκτονικής, με ειδική λειτουρ¬ 
γία, άμεσα συνδεδεμένο με τον πολεοδομικό ιστό της πόλης και με τις 
συλλογικές μνήμες των κατοίκων της Δράμας. 

Εξάλλου η μοναδικότητά του έγκειται στο ότι αποτελείται από τις λί¬ 
γες μαρτυρίες της αρχιτεκτονικής των κινηματογράφων του μεσοπολέ¬ 
μου στο Βορειοελλαδικό χώρο, β) Το κτίριο στην οδό Ελ. Βενιζέλου 
116, στη Δράμα, ιδιοκτησίας Δημητρίου Παναγιωτίδη (πρώην κληρο¬ 
νόμων Δαβέλλα) επειδή βρίσκεται σε άμεση γειτνίαση με τον κινηματο¬ 
γράφο «ΟΛΥΜΠΙΑ» και αποτελεί αξιόλογο δείγμα αρχιτεκτονικής του 
τέλους του 19ου αιώνα και ιδιαίτερα σημαντικό στοιχείο της οικοδόμη¬ 
σης του ιστορικού κέντρου της πόλης και δείγμα της εξέλιξης της αρχι¬ 
τεκτονικής στην πόλη της Δράμας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιουλίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

-♦- 

Αριθ. ΚΑΤΕΧΝ/Α/35370 . (8) 

Χορήγηση άδειας ίδρυσης και λειτουργίας Ωδείου στη Δημοτική Επι¬ 
χείρηση ανάπτυξης Δήμου Άνω Λιοσίων Αττικής. 

. Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «περί οργανισμού του Υπουργείου Πολιτι¬ 
σμού». 

3. Το Β. Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». 

4. Το Ν. 299/76 «περί ρυθμίσεως θεμάτων αφορώντων εις τον κα¬ 
νονισμό λειτουργίας των ιδιωτικών μουσικών ιδρυμάτων ως κάι το από 
11.11:1957 Β. Δ/γμα «περί κυρώσεως του εσωτερικού κανονισμού 
του Ωδείου Θεσσαλονίκης». 

5. Το άρθρο 29 του Ν. 1158/81 «περί οργανώσεως και διοικήσεως 
Σχολών Ανωτέρας καλλιτεχνικής Εκπαιδεύσεως». 

6. Την αριθ. 38/7.3.1988 απόφαση του Δημοτικού Συμβουλίου 
Άνω Λιοσίων του Νομού Αττικής. 

7. Την απόφαση αριθ. 17436/16.5.1988 του Υπουργού Εσωτερι¬ 
κών «Σύσταση Δημοτικής Επιχείρησης ανάπτυξης Δήμου Άνω Λιοσίων 
Αττικής» (ΦΕΚ 399/τ.Β·/15.6.1988). 

8. Το άρθρο 41 του Ν. 1597/86 «προστασία και ανάπτυξη της Κι¬ 
νηματογραφίας και άλλες διατάξεις του Υπουργείου Πολιτισμού». 

9. Την απόφαση ΥΠΠΟ/ΓΝΟΣ/33992/31.8.1987 «Προϋποθέ¬ 
σεις λειτουργίας τμήματος κλασσικής κιθάρας». 

10. Την απόφαση αριθ. ΥΠΠΟ/ΓΝΟΣΣ/49095/30.10.1991 
«Μεταβίβαση αρμοδιοτήτων Υπουργού και δικαιώματος υπογραφής 
«Με εντολή Υπουργού» στους Γεν. Γραμματείς, Γεν. Διευθυντές και 
προοϊσταμένους των Διευθύνσεων τμημάτων και Γραφείων της Κ.Υ. 
του ΥΠΠΟ (ΦΕΚ 987/τ.Β ) 28.11.1991). 

11. Το από 10.7.1992 πρακτικό αυτοψίας της επιτροπής ελέγχου 
κτιρίων Σχολών Χορού και Μουσικής. 

12. Την από 18.6.1992 αίτηση του προέδρου του Δ.Σ. της Δημοτι¬ 

κής Επιχείρησης Ανάπτυξης Δήμου Άνω Λιοσίων Αττικής, αποφασί¬ 
ζουμε: ! 

1. Χορηγούμε στο Ν.Π.Ι.Δ. «Δημοτική Επιχείρηση Ανάπτυξης Δή¬ 
μου Άνω Λιοσίων Αττικής» άδεια ίδρυσης και λειτουργίας Ωδείου με 
την επωνυμία «Δημοτικό Ωδείο Άνω Λιοσίων» που θα στεγαστεί στο 
κτίριο επί των οδών Φυλής και Νίκης στα Άνω Λιόσια. 

2. Το Ωδείο θα λειτουργήσει τις εξής Σχολές, και τμήματα: 

Α. Σχολή Ανωτέρων Θεωρητικών μαθημάτων και Συνθέσεως με 
τμήματα: 

1) Ωδικής, 2) Αρμονίας, 3) Ενοργάνώσεως, 4) Αντιστίξέως, 5) Φυ- 
ϊΆ- 


Β. Σχολής Ενοργάνου μουσικής με τμήματα: 

1) Πληκτών, 2) Εγχόρδων, 3) Πνευστών, 4) Κλασσικής κιθάρας. 

Γ. Σχολή Μονωδίας με τμήματα Μονωδίας και Μελοδραματι¬ 
κήν 

3. Στην αίθουσα ομαδικής διδασκαλίας δεν επιτρέπεται η φοίτηση 
περισσοτέρων των 15 σπουδαστών. 

4. Η άδεια ισχύει από το σχολικό έτος 1992 - 1993. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιουλίου 1992 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 

-♦-- 

Αριθ. 13569 (9) 

Χορήγηση άδειας ίδρυσης και λειτουργίας Ανώτερης Ιδιωτικής Σχολής 
Δραματικής Τέχνης (Τμήμα Υποκριτικής). 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π. Δ/γμα 941/77 «περί Οργανισμού του Υπουργείου Πολιτι¬ 
σμού και Επιστημών». 

2. ΤοΝ. 1158/81 «περί οργανώσεως και διοικήσεως Σχολών Ανω¬ 
τέρας Καλλιτεχνικής Εκπαιδεύσεως κ.λπ.» (ΦΕΚ 127/Α/13.5.81). 

3. Τα άρθρα 13 και 15 του Ν. 1348/1983 «Διάλυση του Ν.Π.Δ.Δ. 
με την επωνυμία «Άρμα Θέσπιδος» και άλλες διατάξεις» (ΦΕΚ 47/Α/ 
14.4.1983). 

4. Το Π.Δ. 372/83 «Κανονισμός οργάνωσης και λειτουργίας Ανω¬ 
τέρων Σχολών Χορού» (ΦΕΚ 131/Α/23.9.1983). 

5. Την αριθ. ΥΠΠΟ/ΓΝΟΣ/49095/30.10.91 (ΦΕΚ 987/Β/91) 
Υπουργική απόφαση με θέμα «μεταβίβαση αρμοδιοτήτων Υπουργού & 
δικαιώματος Υπογραφής «με εντολή Υπουργού» στον Γενικό Γραμμα¬ 
τέα και στους Προϊσταμένους Διευθύνσεων, Τμημάτων και Γραφείων 
της Κεντρικής Υπηρεσίας του Υπουργείου Πολιτισμού». 

6. Αίτηση του Διομήδη Φωτιάδη και τα συνοδεύοντα αυτή δικαιολο- 
γητικά. 

7. Το πρακτικό αυτοψίας της Επιτροπής του άρθρου 6 παρ. 4 του Ν. 
1158/81, όωπς τούτο τροποποιήθηκε μεταγενέστερα" με την αριθ. 
ΔΙΟΙΚ/Β/2436/15.1.1985 (ΦΕΚ 31/Β/21.1.1985) Κοινή από¬ 
φαση των Υπουργών Προεδρίας της Κυβέρνησης και Πολιτισμού και 
Επιστημών «Ανασύνθεση και σύσταση συλλογικών οργάνων του ΥΠΠΟ 
και των εποπτευομένων απ’ αυτό Δημοσίων Υπηρεσιών» και αφορά το 
επί της οδού Κεφαλληνίας αριθ. 52 κτίριο στην Αθήνα, αποφασίζουμε: 

1. Χορηγούμε στο Διομήδη Φωτιάδη, άδεια σύστασης και λειτουρ¬ 
γίας Ανώτερης Σχολής Δραματικής Τέχνης με την επωνυμία «Ανώτερη 
ιδιωτ. σχολή Δραματικής Τέχνης Διομήδη Φωτιάδη» (τμήμα Υποκριτι- 
κής). 

Έδρα της Σχολής ορίζεται το επί της οδού Κεφαλληνίας αριθ. 52 
κτίριο στην Αθήνα. 

Η Σχολή θα αρχίσει τη λειτουργία της από το σχολικό έτος 1992 - 

93. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιουλίου 1992 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 
-*- 

Αριθ. 12034 (10) 

Χορήγηση άδειας ίδρυσης και λειτουργίας Ανώτερης Ιδιωτικής Επαγ¬ 
γελματικής Σχολής Χορού στη Δημοτική Επιχ/ση Αθλητικών Δρα¬ 
στηριοτήτων Δήμου Θεσσαλονίκης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π. Δ/γμα 941/77 «περί Οργανισμού του Υπουργείου Πολιτι¬ 
σμού και Επιστημών». 

2. Το Ν. 1158/81 «περί οργανώσεως και διοικήσεως Σχολών Ανω¬ 
τέρας Καλλιτεχνικής Εκπαιδεύσεως κ.λπ.» (ΦΕΚ 127/Α/13.5.81). 

3. Τα άρθρα 13 και 15 του Ν. 1348/1983 «Διάλυση του Ν.Π.Δ.Δ. 

με την επωνυμία «Άρμα Θέσπιδος» και άλλες διατάξεις» (ΦΕΚ 47/Α/ 
14.4.1983). 

4. Το Π.Δ. 372/83 «Κανονισμός οργάνωσης και λειτουργίας Ανώ¬ 
τερων Σχολών Χορού» (ΦΕΚ 131/Α/23.9.1983). 

5. Την αριθ. ΥΠΠΟ/ΓΝΟΣ/49095/30.10.91 (ΦΕΚ 987/Β/91) 
Υπουργική απόφαση με θέμα «μεταβίβαση αρμοδιοτήτων Υπουργού & 
δικαιώματος Υπογραφής «με εντολή Υπουργού» στον Γενικό Γραμμα¬ 
τέα και στους Προϊσταμένους Διευθύνσεων, Τμημάτων και Γραφείων 
της Κεντρικής Υπηρεσίας του Υπουργείου Πολιτισμού». 

6. Αίτηση της «Δημοτικής Επιχείρησης Αθλητικών Δραστηριοτήτων» 
Δήμου Θεσσαλονίκης (Ν.Π.Ι.Δ.) με τα συνοδεύοντα δικαιολογητικά. 

7. Το πρακτικό αυτοψίας της Επιτροπής του άρθρου 6 παρ. 4 του Ν. 
1158/81, όωπς τούτο τροποποιήθηκε μεταγενέστερα με την, αριθ. 
ΔΙΟΙΚ/Β/2436/15.1.1985 (ΦΕΚ 31/Β/21.1.1985) Κοινή από¬ 
φαση των Υπουργών Προεδρίας της Κυβέρνησης και Πολιτισμού και 
Επιστημών «Ανασύνθεση και σύσταση συλλογικών οργάνων του ΥΠΠΟ 
και των εποπτευομένων απ’ αυτό Δημοσίων Υπηρεσιών» και αφορά το 
επί της οδού Κωνσταντινουπόλως αριθ. 176 (Περιοχή Χαριλάου) κτίριο 
στη Θεσσαλονίκη, αποφασίζουμε: 

1. Χορηγούμε στη «Δημοτική Επιχείρηση Αθλητικών Δραστηριοτή¬ 
των» Δήμου Θεσσαλονίκης (Ν.Π.Ι.Δ.) άδεια ίδρυσης και λειτουργίας 
Ανώτερης Επαγγελματικής Σχολής Χορού με την επωνυμία «Ανώτερη 
ιδιωτική Επαγγελματική Σχολή Χορού της Δημοτικής Επιχείρησης 
Αθλητικών Δραστηριοτήτων» Δήμου Θεσσαλονίκης. 

Έδρα της Σχολής ορίζεται το επί της οδού Κωνσταντινουπόλεως 
176 κτίριο στη Θεσσαλονίκη (περιοχή Χαριλάου). 

Η Σχολή θα αρχίσει τη λειτουργία της από το σχολικό έτος 1992 - 
93. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιουλίου 1992 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 

-♦- 

Αριθ: 33508 (11) 

Χορήγηση άδειας ίδρυσης και λειτουργίας Ερασιτεχνικής Σχολής Χο¬ 
ρού στη Γεωργία Καρελλά. 

Η ΥΠΟΥΡΓΟΣ ΠΟΛΙΤΙΣΜΟΥ 

• Έχοντας υπόψη: 

1. Το Π. Δ/γμα 941/77 «περί Οργανισμού του Υπουργείου Πολιτι¬ 
σμού και Επιστημών». 

2: Το Ν. 1158/81 «περί οργανώσεως και διοικήσεως Σχολών Ανώ¬ 
τερος Καλλιτεχνικής Εκπαιδεύσεως κ.λπ.» (ΦΕΚ 127/Α/13.5.81). 

3. Το άρθρο 15 του Ν. 1348/1983 «διάλυση του Ν.Π.Δ.Δ. με την 
επωνυμία «Άρμα Θέσπιδος» και άλλες διατάξεις» (ΦΕΚ 47/Α/ 
14.4.1983). 

4. Το Π.Δ. 457/83 «Ίδρυση και λειτουργία Ερασιτεχνικών Σχολών 
Χορού» (ΦΕΚ 174/Α/28.11.1983). 

5. Την αριθ. ΥΠΠΟ/ΓΝΟΣ/49095/30.10.91 (ΦΕΚ 987/Β/91) 
Υπουργική απόφαση με θέμα «μεταβίβαση αρμοδιοτήτων Υπουργού & 
δικαιώματος Υπογραφής «με εντολή Υπουργού» στον Γενικό Γραμμα¬ 
τέα και στους Προϊσταμένους Διευθύνσεων, Τμημάτων και Γραφείων 
της Κεντρικής Υπηρεσίας του Υπουργείου Πολιτισμού». 

6. Αίτηση της Γεωργίας Καρελλά και τα συνοδεύοντα αυτή δικαιολο- 
γητικά. 

7. Την υπ’ αριθ. 62559/3994/11.9.85 (ΦΕΚ 607/Β/85) με την 
οποία χορηγήθηκε άδεια ίδρυσης και λειτουργίας Ερασιτεχνικής Σχο¬ 
λής Χορού στην Ουρανίας Μασουρίδου, στο κτίριο της οδού Πραξιτέ- 
λους 4 και Προμηθέως 9 στο Μαρούσι Αττικής. 

8. Το πρακτικό αυτοψίας της Επιτροπής του άρθρου 6 παρ. 4 του Ν. 
1158/81, όπως τούτο τροποποιήθηκε μεταγενέστερα με την αριθ. 
2436/15.1.1985 (ΦΕΚ 31/Β/1985) Κοινή απόφαση των Υπουρ¬ 
γών Προεδρίας της Κυβέρνησης και Πολιτισμού και Επιστημών, απο¬ 
φασίζουμε: 

1. Χορηγούμε στη Γεωργία Καρελλά άδεια ίδρυσης και λειτουργίας 
Ερασιτεχνικής Σχολής Χορού με την επωνυμία «Ερασιτεχνική Σχολή 
Χορού Γεωργίας Καρελλά» και έδρα λειτουργίας το επί της οδού Πραξι- 
τέλους 4 και Προμηθέως 9 κτίριο στο Μαρούσι Αττικής. 


2. Η έναρξη λειτουργίας της Σχολής ορίζεται από τη δημοσίευση της 
παρούσης στην Εφημερίδα της Κυβερνήσεως. 

3. Η υπ’ αριθ. 62559/3994/11.9.85 (ΦΕΚ 607/Β/85) απόφασή 
μας παύει να ισχύει μετά από αίτηση της Ουρανίας Μασουρίδου για δια¬ 
κοπή λειτουργίας της υπ’ ονόματι της Ερασιτεχνικής Σχολής Χορού στο 
επί της οδού Πραξιτέλους 4 και Προμηθέως 9 κτίριο στο Μαρούσι Αττι¬ 
κής με τη λήξη της σχολικής περιόδου 1991 -92. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Ιουλίου 1992 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 
-♦- 

Αριθ. 7001/2/256κε (12) 

Κατάργηση της 7001/2/256ιέ από 22.5.1992 απόφασης του Γενι¬ 
κού Γραμματέα Υ.Δ.Τ., που δημοσιεύθηκε στο ΦΕΚ 385 τεύχος Β' 
της 11.6.1992. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 

Έχοντας υπόψη τις διατάξεις: 

1. Του άρθρου 11 παρ. 4 του Ν. 1481/1984 «Οργανισμός Υπουρ¬ 
γείου Δημόσιας Τάξης» (Α' 152), όπώς αντικαταστάθηκε με το άρθρο 1 
παρ. 1 του Ν. 1590/1986 (Α' - 49). 

2. Του Π.Δ. 137/1986 «Συγκρότηση της Γ ενικής Γ ραμματείας Δη¬ 
μόσιας Τάξης σε Υπουργείο Δημόσιας Τάξης» (Α' - 51). 

3. Του άρθρου 1 παρ. Α’ εδάφ. 54 και 56 της 7004/3/12ιβ" από 

4.10.1989 απόφασης του Υπουργού Δημόσιας Τάξης «Μεταβίβαση 
αρμοδιοτήτων και δικαιώματος υπογραφής «Με εντολή Υπουργού» 
στον Γενικό Γραμματέα, τον Αρχηγό της Ελληνικής Αστυνομίας, τους 
Προϊσταμένους των Κλάδων και άλλα όργανα του Υπουργείου Δημό¬ 
σιας Τάξης» (Β’ 761), αποφασίζουμε: 

Καταργείται με την παρούσα η υπ’ αριθ. 7001/2/256ιε' από 
22.5.1992 απόφασή μας «Αναστολή της λειτουργίας του Αστυνομικού 
Σταθμού Χώρας, της Αστυνομικής Διεύθυνσης Μεσσηνίας», που δημο¬ 
σιεύθηκε στο ΦΕΚ 385 τεύχος Β’ της 11.6.1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Ιουλίου 1992 

Ο Γενικός Γραμματέας 
ΔΗΜΗΤΡΙΟΣ ΚΑΠΕΛΑΡΗΣ 

-♦- 

Αριθ. 19973/ (13) 

Τροποποίηση της 28852/1987 απόφασης του Υπουργού Εσωτερικών 
(Φ.Ε.Κ. 602/1987 τ.Β'), «Σύσταση Δημοτικής Επιχείρησης Τεχνι¬ 
κών Έργων Δήμου Ηρακλείου Αττικής», όπως μεταγενέστερα τρο- 
ποιήθηκε και ισχύει. 

Ο ΝΟΜΑΡΧΗΣ ΑΝΑΤΟΛ. ΑΤΤΙΚΗΣ 
Έχοντας υπόψη: 

1. Τις διατάξεις της παρ. 4 του άρθρου 260 του Π. Δ/τος 323/ 
1989 (Δ.Κ.Κ.) (ΦΕΚ 146/1989 τ.Α’). 

2. Την αριθ. 25027/9.4.1984 απόφαση του Υπουργού Εσωτερι¬ 
κών, που δημοσιεύθηκε στο 244/19.4.1984, ΦΕΚ τ.Β’. 

3. Τις διατάξεις του άρθρου μόνου του Π. Δ/τος 250/1989 (ΦΕΚ 
118/10.5.1989 τ.Α’) «Μεταβίβαση αρμοδιοτήτων του Υπουργού 
Εσωτερικών στους Νομάρχες». 

4. Την 28852/21.10.1987 (ΦΕΚ 602/10.11.1987 τ.Β’) από¬ 
φαση του Υπουργού Εσωτερικών, με την οποία συστήθηκε η Δημοτική 
Επιχείρηση Τεχνικών Έργων Δήμου Ηρακλείου Αττικής, όπως αυτή 
τροποποιήθηκε μεταγενέστερα και ισχύει, με την 22614/1988 (ΦΕΚ 
344/7.6.1988 τ.Β') όμοια του Υπουργού Εσωτερικών και τις 10389/ 

16.5.1990 (ΦΕΚ 396/5.7.1990 τ.Β’), 5138/1991 (ΦΕΚ 197/ 
1.4.1991 τ.Β') και 649/1992 αποφάσεις της Νομαρχίας Ανατολικής 
Αττικής. 

5. Την 134/1992 απόφαση του Δημοτικού Συμβουλίου Ηρακλείου 
Αττικής, περί αύξησης του μετοχικού κεφαλαίου της Επιχείρησης, απο¬ 
φασίζουμε: 

Τροποποιούμε την παράγραφο 6 της ανωτέρω 28852/1987 (ΦΕΚ 

602/1987 τ.Β') απόφασης του Υπουργού Εσωτερικών, όπως αυτή 
έχει τροποποιηθεί και ισχύει κατά τα ανωτέρω στο σκεπτικό αναφερό- 
μενα ως εξής: 

Ο Δήμος Ηρακλείου Αττικής, εγκρίνει την αύξηση του μετοχικού κε¬ 
φαλαίου της ΔΕΤΕΗΑ από εκατό εκατομμύρια (100.000.000) σε δια¬ 
κόσια εκατομμύρια (200.000.000) δραχμές, για να καλυφθεί η ίδια 
συμμετοχή στην Επιχείρηση. 

Κατά τα λοιπά, ισχύει η ανωτέρω 28852/1987 απόφαση, όπως 
αυτή έχει τροποποιηθεί και ισχύει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 14 Ιουλίου 1992 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 
-- 

Αρίθ. 19972 (14) 

Τροποποίηση της 34342/1991 απόφασης του Νομάρχη Ανατ. Αττι¬ 
κής (ΦΕΚ 973/1991 τ. Β'), «Σύσταση αμιγούς Δημοτικής Επιχεί¬ 
ρησης Βρεφονηπιακών Σταθμών Δήμου Ηρακλείου Αττικής». 

” Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
. Έχοντας υπόψη: 

1. Τις διατάξεις της παρ. 4 του άρθρου 260 του Π.Δ/τος 323/1989 
(Δ.Κ.Κ.) (ΦΕΚ 146 τ. Α ). 

2. Την αριθ. 25027/9.4.1984 απόφαση του Υπουργού Εσωτερι¬ 
κών, που δημοσιεύθηκε στο 244/19.4.1984 ΦΕΚ τ. Β’. 

3. Τις διατάξεις του άρθρου μόνου του Π. Δ/τος 250/1989 (ΦΕΚ 
118/10.5.1989 τ.Α’) «Μεταβίβαση αρμοδιοτήτων του Υπουργού 
Εσωτερικών στους Νομάρχες». 

4. Την 34342/1991 (ΦΕΚ 973/1991 τ. Β') απόφασή μας, με την 
οποία συστήθηκε αμιγής Δημοτική Επιχείρηση Βρεφονηπιακών Σταθ¬ 
μών Δήμου Ηρακλείου Αττικής. 

5. Την 136/1992 απόφαση του Δημοτικού Συμβουλίου Ηρακλείου 
Αττικής, περί αύξησης του μετοχικού κεφαλαίου της Επιχείρησης, απο¬ 
φασίζουμε: 

Τροποποιούμε την παρ. 6 της ανωτέρω 34342/1991 (ΦΕΚ 973/ 
1991 τ. Β') απόφασής μας, ως εξής: 

Ο Δήμος Ηρακλείου Αττικής εγκρίνει την αύξηση του μετοχικού κε¬ 
φαλαίου της Δημοτικής Επιχείρησης Βρεφονηπιακών Σταθμών με την 
επωνυμία «ΚΕΝΤΡΟ ΚΟΙΝΩΝΙΚΗΣ ΠΡΟΣΤΑΣΙΑΣ ΗΡΑΚΛΕΙΟΥ 
ΑΤΤΙΚΗΣ» από είκοσι εκατομμύρια (20.000.000) δρχ., σε σαράντα 
πέντε εκατομμύρια (45.000.000) δρχ., για κάλυψη της ιδίας συμμετο¬ 
χής της επιχείρησης. 

Κατά τα λοιπά ισχύει η ανωτέρω 34342/1991 απόφασή μας (ΦΕΚ 
973/1991 τ. Β'). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 14 Ιουλίου 1992 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 

--- 

Αριθ. 20627 (15) 

Σύσταση ίδιου Νομικού Προσώπου με την επωνυμία «Αθλητικός Οργα¬ 
νισμός Δήμου Παλλήνης Αττικής». 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 187,182,183 και των παρ. 1, 3 και 4 
του άρθρου 184 του Π.Δ. 323/1989 (Δημοτικός και Κοινοτικός Κώδι¬ 
κας) (ΦΕΚ 146/89 τ. Α'). 

2. Την 102/1992 απόφαση του Δημοτικού Συμβουλίου Παλλήνης, 
αποφασίζουμε: 

1. ΣΥΣΤΑΣΗ - ΕΠΩΝΥΜΙΑ. 

Συνιστάται στο Δήμο Παλλήνης του Νομού Αττικής, ίδιο; Νομικό 
Πρόσωπο, Δημοσίου Δικαίου, με την επωνυμία «Αθλητικός Οργανισμός 
Δήμου Παλλήνης» υπό την εποπτεία του ανωτέρω Δήμου, και το οποίο 
διέπεται από τις διατάξεις 187 κ.λπ.τουΠ.Δ. 323/1989 (Δ.Κ.Κ.). - 

2. ΣΚΟΠΟΣ. . .. . 

Σκοπός του ανωτέρω Νομικού Προσώπου, είναι: 


α. Δημιουργία, λειτουργία και συντήρηση Αθλητικών Κέντρων και 
Γυμναστηρίων, χώρων αθλοπαιδιών και Γυμναστικής για ελεύθερη και 
οργανωμένη άθληση ώστε να αντιμετωπίζονται οι αυξανόμενες ανάγκες 
για άθληση των κατοίκων του Δήμου Παλλήνης και ιδιαίτερα των νέων. 

β. Εκπόνηση και υλοποίηση προγραμμάτων μαζικής άθλησης (ελεύ¬ 
θερης και οργανωμένης). 

γ. Η συνεργασία με αθλητικά σωματεία της περιοχής του Δήμου 
Παλλήνης, καθώς και με άλλους αθλητικούς φορείς και παράγοντες 
κρατικούς για την ανάπτυξη του αθλητισμού. ■ 

δ. Υποβοήθηση ανάπτυξης του σχολικού αθλητισμού σε συνεργασία 
με τους φορείς της παιδείας, τους μαθητές και τους γονείς. 

3. ΠΟΡΟΙ. 

Πόροι του «Αθλητικού Οργανισμού Δήμου Παλλήνης», είναι: 
α. Η ετήσια εισφορά του Δήμου Παλλήνης, που ορίζεται σε ποσοστό 
1% επί των τακτικών εσόδων του προηγούμενου έτους. 

β. Κάθε είδους εισφορές, δωρεές, κληρονομιές και κληροδοσίες, από 
το Δημόσιο, ή άλλους φορείς του Δημόσιου Τομέα ή από άλλα Νομικά 
και Φυσικά Πρόσωπα ή από Οργανισμούς του Εσωτερικού ή Εξωτερι¬ 
κού/ · 

γ. Εισπράξεις από το αντίτιμο των πραγμάτων ή των Υπηρεσιών που 
παρέχει το ανωτέρω' Νομικό Πρόσωπο, 
δ. Πρόσοδοι από την δική του περιουσία. 

4. ΔΙΟΙΚΗΣΗ. 

Η διοίκηση του «Αθλητικού Οργανισμού Δήμου Παλλήνης», θα γίνε¬ 
ται από 7/μελες Διοικητικό Συμβούλιο που θα απαρτίζεται: 

α. Από τον εκάστοτε Δήμαρχο ή τον οριζόμενο από αυτόν Αντιδή- 
μαρχο, ή Δημοτικό Σύμβουλο, ως Πρόεδρο. 

β. Από τρεις (3) Δημοτικούς Συμβούλους, που ορίζονται με απόφαση 
του Δημοτικού Συμβουλίου. 

γ. Από τρεις (3) κατοίκους Παλλήνης οι οποίοι γνωρίζουν το αντικεί¬ 
μενο του αθλητισμού και της αθλητικής διοίκησης, και οι οποίοι ορίζο¬ 
νται με απόφαση του Δημοτικού Συμβουλίου Παλλήνης. 

Ο Δήμαρχος ή Αντιδήμαρχος ή Δημοτικός Σύμβουλος, έχουν τετρα¬ 
ετή θητεία, η οποία ακολουθεί τη θητεία του Δημοτικού Συμβουλίου, τά 
δε υπόλοιπα μέλη έχουν διετή θητεία. 

Το ανωτέρω Νομικό Πρόσωπο εκπροσωπείται στις Διοικητικές και Δι¬ 
καστικές Αρχές κ.λπ. από τον Πρόεδρό του και όταν αυτός κωλύεται 
από τον Αντιπρόεδρο. 

5. ΧΡΟΝΙΚΗ ΔΙΑΡΚΕΙΑ. 

Η χρονική διάρκεια του Νομικού Προσώπου, είναι είκοσι (20) έτη, με 
δικαίωμα παράτασης, και με απόφαση του Δημοτικού Συμβουλίου 
Παλλήνης και του Διοικητικού Συμβουλίου του Νομικού Προσώπου. 

6. ΕΔΡΑ. 

Έδρα του Νομικού Προσώπου, ορίζεται ο Δήμος Παλλήνης. 

Η διοίκηση, προσωπικό, αρμοδιότητες και λειτουργία των Οργάνων 
του Νομικού Προσώπου, καθώς και ο τρόπος διαχείρισής του, διάλυση 
κ.λπ. θα διέπονται από τα προβλεπόμενα από το Δημοτικό και Κοινο¬ 
τικό Κώδικα και γενικά σύμφωνα με τα προβλεπόμενα για την Πρωτο¬ 
βάθμια Τοπική Αυτοδιοίκηση. 

Σε περίπτωση διάλυσης του ανωτέρω Νομικού Προσώπου, τα πε¬ 
ριουσιακά στοιχεία περιέρχονται στο Δήμο Παλλήνης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 14 Ιουλίου 1992 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 
-♦-- 

Αριθ. 12359 (16) 

Τροποποίηση Ο.Ε.Υ. Δήμου Κάτω Αχαϊας Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Την αριθ. 55/91 απόφαση του Δημοτικού Συμβουλίου Κάτω 
Αχάιας «περί τροποποίησης του Ο.Ε.Υ.» του Δήμου αυτού. 

2. Τις διατάξεις του άρθρου 26 του Ν. 1858/89 και του Ν. 1586/ 

86 . 

3. Την αριθ. 1-17/17.3.92 σύμφωνη γνωμοδότηση του Υπηρεσια¬ 
κού Συμβουλίου του άρθρου 5 του Ν. 1188/81. 

4. Τις υπηρεσιακές ανάγκες και την οικονομική δυνατότητα του Δή¬ 
μου αυτού, αποφασίζουμε: 

Εγκρίνουμε την αριθ. 55/91 απόφαση του Δημοτικού Συμβουλίου 
Κάτω Αχάιας, περί τροποποίησης του Ο.Ε.Υ. του Δήμου, ο οποίος διορ¬ 
θώνεται ως εξής: 

Α. Μόνιμο προσωπικό κατά κατηγορία - κλάδο - βαθμό. 

1. ΚΑΤΗΓΟΡΙΑ ΠΕ. 

α) Κλάδος ΠΕΙ Δ/κού (1) θέση με βαθμούς Γ - Α. 
β) Κλάδος ΠΕ4 ή ΠΕ5 (1) θέση με βαθμούς Γ - Α. 

2) ΚΑΤΗΓΟΡΙΑ ΔΕ. 

α) Κλάδος ΔΕΙ Δ/κού (6) έξι θέσεις με βαθμούς Γ - Α. 
β) Κλάδος ΔΕ14 Ελεγκτών Εσόδων - Εξόδων ΟΤΑ (2) θέσεις με 
βαθμούς Γ - Α. 

γ) Κλάδος ΔΕ15 Εισπρακτόρων ΟΤΑ δύο (2) θέσεις με βαθμούς Γ - 

Α. 

δ) Κλάδος ΔΕ5 Εργοδηγών μία (1) θέση με βαθμούς Γ - Α. 
ε) Κλάδος ΔΕ24 Ηλεκτρολόγου μία (1) θέση με βαθμούς Γ - Α. 
στ) Κλάδος ΔΕ30 Τεχνιτών μία (1) θέση με βαθμούς Γ - Α. 
ζ) Κλάδος ΔΕ29 οδηγών τρεις (3) θέσεις με βαθμούς Γ - Α. 
η) Κλάδος ΔΕ28 χειριστών μία (1) θέση με βαθμούς Γ - Α. 

3) ΚΑΤΗΓΟΡΙΑ ΤΕ. 

α) Κλάδος ΤΕ1 κλητήρα - θυρωρού Γενικών καθηκόντων μία (1) 
θέση με βαθμούς Δ - Γ. 

β) Κλάδος ΥΕ16 καθαριστών οδών - σφαγείων οκτώ (8) θέσεις με 
βαθμούς Δ - Γ. 

Β. Προσωπικό με σχέση εργασίας Ιδ. Δικαίου (Αορίστου Χρόνου). 
Τρεις (3) θέσεις καθαριστών οδών - αφοδευτηρίων και σφαγείων οι 
οποίες καταργούνται όταν κενωθούν, 
γ. Οργανωτική διάρθρωση υπηρεσιών του Δήμου. 

1) Τμήμα Διοικητικό 
Γραφείο Προϊσταμένου Τμήματος 
2. Τεχνικό Τμήμα 

Με γραφείο Προϊσταμένου Τμήματος 

Στο Τμήμα Διοικητικό θα προϊσταται υπάλληλος με βαθμό Α' των 
κατηγοριών ΠΕ ή ΔΕ των κλάδων ΠΕΙ ή ΔΕΙ. 

Στο τεχνικό Τμήμα θα πρδισταται υπάλληλος με βαθμό Α' της Κατη¬ 
γορίας ΠΕ του Κλάδου ΠΕ4 ή ΠΕ5. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 13 Ιουλίου 1992 

Ο Νομάρχης 
ΝΙΚΟΣ ΤΑΓΑΡΗΣ 


Αριθ. 877 (17) 

Μεταβίβαση αρμοδιοτήτων του Δ.Σ. της Εθν. Πινακοθήκης και Μου¬ 
σείου Αλ. Σούτζου στη Διευθύντρια της ΕΠΜΑΣ. 

Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΤΗΣ ΕΘΝΙΚΗΣ ΠΙΝΑΚΟΘΗΚΗΣ ΚΑΙ 
ΜΟΥΣΕΙΟΥ ΑΛΕΞ. ΣΟΥΤΖΟΥ 

Έχοντας υπόψη: 

1) Τις διατάξεις του άρθρου 8 του Ν. 1079/80 «Περί Οργανισμού 
και λειτουργίας Εθνικής Πινακοθήκης και Μουσείου Αλεξ. Σούτζου». 

2) Τις διατάξεις του άρθρου 9 του Ν. 1854/89 (τ.Α' 140), αποφασί¬ 
ζουμε: 

Μεταβιβάζουμε τις κατωτέρω αρμοδιότητες του Διοικητικού Συμ¬ 
βουλίου της Εθνικής Πινακοθήκης και Μουσείου Αλεξ. Σούτζου, στη 
Διευθύντρια της ΕΠΜΑΣ, ως εξής: 

1) Η ευθύνη, προσδιορισμός και καταμερισμός των εκθεσιακών, μου- 
σειολογικών, εκπαιδευτικών, καλλιτεχνικών προγραμμάτων του Ιδρύ¬ 
ματος, σε συνεργασία με τον Προϊστάμενο της Δ/νης Συλλογών Καλλι¬ 
τεχνικών και Μουαειολογικού προγραμματισμού της Εθνικής Πινακο¬ 
θήκης. 

2) Τις αποφάσεις για την αναπλήρωση των προϊσταμένων ανεξαρτή¬ 
των τμημάτων ή γραφείων της Εθνικής Πινακοθήκης. 

3) Την εκτέλεση αποφάσεων του Διοικητικού Συμβουλίου που αφο¬ 
ρούν την επιλογή υπαλλήλων για την εκπροσώπηση της Εθνικής Πινα¬ 
κοθήκης ή για την παρακολούθηση προγράμματος εκπαίδευσης στην 
ημεδαπή. 

4. Την έγκριση σε θέματα εκπαίδευσης μηχανογράφησης, μηχανορ¬ 
γάνωσης, πληροφορικής και στατιστικής. 

5. Τις συγκροτήσεις επιτροπών διενέργειας μειοδοτικών διαγωνι¬ 
σμών τακτικών ή προχείρων, παραλαβής έργων τέχνης και υλικών σε 
συνεργασία με τους Προϊσταμένους των Διευθύνσεων της Εθνικής Πινα¬ 
κοθήκης. 

6. Τις αποφάσεις φιλοξενίας, γευμάτων κ.λπ. (δημόσιες σχέσεις) κα¬ 
θώς και αποφάσεις ημερήσιας αποζημίωσης προσώπών που φιλοξενού¬ 
νται στα πλαίσια της γενικότερης εκθεσιακής πολιτικής της Εθνικής Πι¬ 
νακοθήκης και εντός των πλαισίων της εγκεκριμένης από το Διοικητικό 
Συμβούλιο εκδήλωσης. 

7. Τις αποφάσεις για τη συγκρότηση των επιτροπών για την εκκαθά¬ 
ριση των αρχείων, καθώς και για την καταστροφή του άχρηστου μη 
αναλώσιμου υλικού, σε συνεργασία με τους προϊσταμένους των Δ/ 
νσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιουνίου 1992 
Ο Πρόεδρος 

ΑΝΑΣΤΑΣΙΟΣ ΓΚΟΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




